SET ปิดดิ่ง 13 จุด ตามตปท. หลังผิดหวังผลประชุม ECB แนะจับตาประชุมเฟดสัปดาห์หน้า
SET ปิดดิ่ง 13 จุด ตามตปท. หลังผิดหวังผลประชุม ECB แนะจับตาประชุมเฟดสัปดาห์หน้า โดยดัชนีปิดตลาดวันนี้ ที่ระดับ 1,717.97 จุด ลบ 12.93 จุด หรือ 0.75% มูลค่าการซื้อขาย 5.88 หมื่นล้านบาท 
26 ก.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,717.97 จุด ลบ 12.93 จุด หรือ 0.75% มูลค่าการซื้อขาย 5.88 หมื่นล้านบาท 
10 หุ้นกดดัชนีวันนี้

ด้าน นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ เปิดเผยว่า ตลาดหุ้นไทยวันนี้ปรับตัวลงในทิศทางเดียวกับตลาดหุ้นในภูมิภาคเอเชียส่วนใหญ่ที่ติดลบ เนื่องจากผิดหวังผลการประชุมธนาคารกลางยุโรป (ECB) ทำให้คาดว่าธนาคารกลางสหรัฐฯ (เฟด) จะปรับลดอัตราดอกเบี้ยแค่ 0.25% ในการประชุมปลายเดือนก.ค.นี้
ทั้งนี้ ที่ผ่านมาราคาหุ้นได้ปรับตัวขึ้นไปตอบรับเรื่องการผ่อนคลายนโยบายการเงินทั้งของเฟด และ ECB แล้ว แต่เมื่อ ECB ไม่ผ่อนคลายนโยบายการเงินอย่างที่คิดไว้ ก็ทำให้นักลงทุนเลือกที่จะขายทำกำไรก่อน ส่วนบ้านเราผลประกอบการของ SCC ก็ออกมาไม่ดีด้วย
สำหรับแนวโน้มการลงทุนในสัปดาห์หน้า นายถนอมศักดิ์ กล่าวว่า ตลาดฯมีโอกาสปรับตัวลงต่อ เนื่องจากไร้ปัจจัยหนุน และยังต้องจับตาการประชุมเฟด รวมถึงติดตามตัวเลขการจ้างงานของสหรัฐฯ และตัวเลขภาคการผลิตทั้งของสหรัฐฯ จีน และยุโรป ซึ่งคาดว่าจะออกมาไม่ดี รวมถึงการเจรจาการค้าระหว่างสหรัฐและจีนด้วย
พร้อมให้แนวรับ 1,715 ถัดไป 1,700-1,680 จุด ส่วนแนวต้าน 1,725-1,730 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
ILM     มูลค่าการซื้อขาย  2,767.22 ล้านบาท ปิดที่   22.90 บาท เพิ่มขึ้น 0.90 บาท
CPALL   มูลค่าการซื้อขาย  1,976.75 ล้านบาท ปิดที่   86.50 บาท ลดลง  1.00 บาท
PTT     มูลค่าการซื้อขาย  1,974.58 ล้านบาท ปิดที่   47.25 บาท ลดลง  0.50 บาท
KBANK   มูลค่าการซื้อขาย  1,967.98 ล้านบาท ปิดที่  174.50 บาท ลดลง  2.50 บาท
SCC     มูลค่าการซื้อขาย  1,655.00 ล้านบาท ปิดที่  440.00 บาท ลดลง  6.00 บาท
 
